Eduard Glanzmann

Eduard Glanzmann (n. la 12-an de aprilo 1887 en Lucerno; m. la 2-an de februaro 1959 en Berno) estis svisa pediatro, do kuracisto pri infana kaj adoleska medicino, kaj universitata instruisto. Unu el la denaskaj misfunkcioj de la trombocitoj (trombocitopatio) estas nomata laŭ li.

 Vivo 
Eduard Glanzmann estis naskita en Lucerno kiel la filo de poŝtisto. Li frekventis la lokan gimnazion, kiun li diplomiĝe finis en 1909. Tiam li studis medicinon en la universitatoj de Zuriko, Berlino kaj Berno. Li trapasis la kuracistan ŝtatan ekzamenon en 1912, tiam okpupiĝis pri doktoriga tezo kaj doktoriĝis pri medicino en Berno en 1914. En Berlino li trejniĝis plu en pediatrio sub la profesoro Adalbert Czerny ĉe la universitata klinikaro Charité. Post ekloĝado en Berno kiel infankuracisto, li iĝis privata docento de la universitato de Berno en 1929 kaj lektoro en 1932. En 1939 li sukcedis sian iaman akademian instruiston Max Stooss en la katedro de pediatrio ĉe la Universitato de Berno. Pro sanaj kialoj li donis la postenon al Ettore Rossi en 1952. En 1940 li estis elektita membro de la germanlingva akademio de la sciencoj Leopoldina, la plej malnova seninterrompe ekzistanta naturesplora akademio en la mondo.

 Eksteraj ligiloj 


Kategorio:Svisaj kuracistoj
Kategorio:Svisaj pediatroj